 **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Bistriţa-Năsăud** |

**DECIZIA ETAPEI DE ÎNCADRARE - proiect**

**13.09.2017**

Ca urmare a solicitării de emitere a acordului de mediu adresată de PRIMĂRIA ORAȘULUI BECLEANcu sediul în orașul Beclean, str. Trandafirilor, nr. 2, judeţul Bistriţa-Năsăud, înregistrată la Agenţia pentru Protecţia Mediului Bistriţa-Năsăud sub nr. 9617/21.08.2017, cu ultima completare la nr. 10293/7.09.2017, în baza Hotărârii Guvernului nr. 445/2009 privind evaluarea impactului anumitor proiecte publice şi private asupra mediului şi a Ordonanţei de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

Agenţia pentru Protecţia Mediului Bistriţa-Năsăud decide, ca urmare a consultărilor desfăşurate în cadrul şedinţei Comisiei de Analiză Tehnică din data de 13.09.2017, că proiectul *”Drumul Gării din Beclean – Îmbunătățirea mobilității urbane a orașului Beclean”* propus a fi amplasat în amplasat în orașul Beclean, străzile Gării, Gh. Doja, Parcului. Petru Maior, Horia, Trandafirilor, Bobâlna, Grigore Silași, Codrului, judeţul Bistriţa-Năsăud, nu se supune evaluării impactului asupra mediului şi nu se supune evaluării adecvate.

Justificarea prezentei decizii:

**I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

*a) proiectul propus intră sub incidenţa H.G. nr. 445/2009 privind evaluarea impactului anumitor proiecte publice şi private asupra mediului, fiind încadrat în Anexa 2 la punctul 10, lit. e), construirea drumurilor, altele decât cele prevăzute în anexa 1 şi în Anexa 2 la punctul 13, lit. a) - orice modificări sau extinderi, altele decât cele prevăzute la pct. 22 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;*

*b) justificarea proiectului: situația actuală a drumurilor prezintă deteriorări, unele străzi nu au trotuare și accesul la propietate se face prin sistem improvizat, pistele de biciclete sunt insuficiente, lățimea unor străzi, nu permite un trafic fluent, iar sistemele pluviale sunt executate în proporție mica;*

*c) proiectul propune:*

*1. Modernizare infrastructura rutiera străzi;*

*2. Realizare zonă pietonală;*

*3. Realizare trotuare pietonale;*

*4. Realizare traseu biciclete;*

*5. Construire Garaj-Depou;*

*6. Amplasare de spatii verzi cu sisteme de irigare;*

*7. Plantare de arbusti cu inaltime medie de 2.5m;*

*8. Spații de inchiriere biciclete si dispecerate, amplasate în zone de referință ale orasului;*

*9. Amplasare de rastele de biciclete pentru parcare;*

*10. Monitorizare video a traficului;*

*11. Puncte de reincarcare baterii pentru transport electric si de tip hibrid.*

*d) amplasamentul investiției este alcătuit din infrastructura străzilor: Petru Maior, Parcului, Trandafirilor, Gării, Bobâlna, Codrului, DJ 172 A, Horia, 1 Decembrie.*

*e) sistemele constructive includ:*

*Modernizari infrastructura rutiera:*

*Se propune modernizarea infrastructurii rutiere a străzilor Codrului, Gheorghe Doja si Bobâlna, în vederea sustinerii transportului în comun. Lungimea aproximativă a drumurilor este de 2.4 km. Lățimea de bandă va fi de 6m, iar sistemul constructiv va fi din beton asfaltic pe o lungime de 1.5km si asfalt pe o lungime de cca 900m.*

*Se va reface și sistemul de colectare a apelor pluviale, sistemul de iluminat și se va monta sistem de monitorizare auto.*

*Pentru accesul pe teren a riveranilor se vor amplasa podețe de beton, în dreptul parcărilor și garajelor, cu lățime minimă de 3.5 m, si în dreptul acceselor pietonale, cu latime minima de 1.5m.*

*Realizare Zona Pietonala:*

*Se propune realizarea unei zone pietonale în suprafață aproximativa de 10000 mp amplasată astfel: strada Gării - care va fi zona pietonala în proportie de 100%, strada Bobâlna, Trandafirilor, Parcului, inclusiv împrejurimile Pieței Agroalimentare - parțial pietonal.*

*Zona pietonala se va realiza prin pavare cu pavaje prefabricate din beton, amplasare de sisteme de iluminat si supraveghere video, sisteme de alimentare cu apa potabila (cișmele), mobilier stradal, plantare de arbori si vegetatie, pastile betonate pentru amplasare de chioșcuri pentru mic comert alimentar sau de alta categorie.*

*Trotuar pietonal:*

*Se propune realizarea trotuarelor aferente strazilor: DJ172 - Zona de legătură între Beclean și localitatea Figa, strada Horia, Codrului, Grigore Silași, Bobâlna, Gării, Trandafirilor, Parcului, Petru Maior, exceptând zonele străzilor ce fac obiectul realizării unei zone pietonale.*

*Trotuarele vor avea o lățime de min. 1m, pe ambele părti ale drumului.*

*Pentru realizarea trotuarelor se va tine seama de sistemul de colectare a apelor pluviale, în dreptul locuințelor (șanțuri de colectare), de pasarelele de acces auto și pietonal. Finisajul se va realiza cu pavele din beton precomprimat, iar acolo unde situația o impune, se va turna trotuar din beton asfaltic sau mixturi asfaltice.*

*Traseu biciclete:*

*Pista de biciclete urmeaza a se amplasa de-a lungul străzilor: DJ172, între Beclean si Figa, strada Horia, Grigore Silași, Codrului, Bobâlna, Gării, Trandafirilor, Parcului, Petru Maior, I.P.Reteganul, Piata Agroalimentara. Lungimea aproximativa a pistei de biciclete este de cca 12km. Infrastructura se va realiza din strat suport de piatra sparta, strat de binder si strat de asfalt. Pista de biciclete va fi prevazută cu sistem de iluminat.*

*Constructie Garaj-Depou:*

*Se propune o construcție metalică cu suprafața S=800 mp, dotată cu ateliere de spălătorie, stație de încărcare electrica, garaj pentru autobuzele cu alimentare electrica. Constructia urmeaza a se amplasa pe DJ172, in apropiere de accesul în Băile Figa.*

*Statia va deservi pentru inceput, un numar de 5 autobuze electrice, urmând ca numărul acestora să crească.*

*Stații de închiriere biciclete:*

*Statiile de închiriere biciclete se vor executa din construcții de tip container, amplasate pe platforme de beton. Stațiile vor fi prevăzute cu rastele de biciclete și sistem de paza, dar și cu sistem de tip dispecerat. Se propun 3 astfel de statii, amplasate în zonele: Gara, Zona de agrement, Primărie, fiecare astfel de stație având o capacitate minimă de 20 de biciclete.*

*Dotări și semnalizare rutiera*

*Pe traseu se vor monta indicatoare de circulație, de avertizare pentru reglementarea priorităților pe sectoare și de orientare.*

*Amenajare de spatii si verzi si plantare de arbori*

*Asigurarea de spații verzi se va face în aliniament și plantarea de arbori maturi, acolo unde spațiul permite. Se va realiza o rețea de irigare a acestuia.*

*f) proiectul nu are efect cumulativ cu alte proiecte de acelaşi tip;*

*g) resursele naturale pentru realizarea proiectului sunt nisip, piatră spartă și apă;*

*h) amplasamentul este situat în afara zonelor de protecţie specială sau arie în care standardele de calitate ale mediului, stabilite de legislaţie, au fost depăşite;*

*i) la faza de realizare a proiectului rezultă deşeuri care vor fi valorificate prin agenţi economici autorizaţi şi deşeuri de tip menajer, care vor fi predate operatorului de salubritate din zonă;*

*j) proiectul a parcurs etapa de evaluare iniţială, din analiza listei de control pentru etapa de încadrare, finalizată în şedinţa Comisiei de Analiză Tehnică, nu rezultă un impact semnificativ asupra mediului al proiectului propus;*

*l) anunţul public de solicitare a actului de reglementare a fost mediatizat prin: afişare la sediul Primăriei Beclean, publicare în presa locală, afişare pe site-ul şi la sediul A.P.M. Bistriţa-Năsăud. Nu s-au înregistrat observaţii/comentarii/contestaţii din partea publicului interesat.*

**II.** Motivele care au stat la baza luării deciziei etapei de încadrare în procedura de evaluare adecvată sunt următoarele:

*- proiectul propus nu intră sub incidenţa art. 28 din O.U.G. nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.*

**Condiţii de realizare a proiectului:**

*1. Se vor respecta prevederile O.U.G. nr. 195/2005 privind protecţia mediului, cu modificările şi completările ulterioare.*

*2. Materialele necesare pe parcursul execuţiei lucrărilor vor fi depozitate numai în locuri special amenajate astfel încât să se asigure protecţia factorilor de mediu.*

*3. La execuția lucrărilor se vor respecta întocmai cele menționate în memoriul de prezentare (date, parametrii)/ justificare a prezentei decizii.*

*4. La încheierea lucrărilor se vor îndepărta atât materialele rămase neutilizate, cât și deșeurile rezultate în timpul lucrărilor, iar terenul afectat va fi adus la starea inițială.*

*5. Mijloacele de transport şi utilajele folosite vor fi întreţinute corespunzător, pentru a se reduce emisiile de noxe în atmosferă şi scurgerile accidentale de carburanţi/lubrifianţi.*

*6. Atât pentru perioada execuţiei lucrărilor, cât şi în perioada de funcţionare a obiectivului, se vor lua măsurile necesare pentru:*

*- evitarea scurgerilor accidentale de produse petroliere de la mijloacele auto;*

- *evitarea depozitării necontrolate a materialelor folosite şi a deşeurilor rezultate.*

*7. Deşeurile menajere vor fi transportate şi depozitate prin relaţie contractuală cu operatorul de salubritate, iar deşeurile valorificabile se vor preda la societăţi specializate, autorizate pentru valorificarea lor.*

*8. Se interzice accesul de pe amplasament pe drumurile publice cu utilaje şi mijloace de transport necurăţate.*

*9. La finalizarea investiţiei, titularul va notifica Agenţia pentru Protecţia Mediului Bistriţa-Năsăud şi Comisariatul Judeţean B-N al GNM pentru verificarea conformării cu actul de reglementare.*

**Prezentul act de reglementare este valabil pe toată perioada punerii în aplicare a proiectului.**

**În cazul în care proiectul suferă modificări, titularul este obligat să notifice în scris *Agenţia pentru Protecţia Mediului Bistriţa-Năsăud* asupra acestor modificări, înainte de realizarea acestora.**

**Nerespectarea prevederilor prezentului atrage după sine suspendarea şi/sau anularea acestuia după caz,** **conform art.17, alin.(3) al OUG nr. 195/2005 privind protecţia mediului, aprobată prin Legea nr. 265/2006, cu modificările şi completările ulterioare. Pe durata suspendării, desfăşurarea activităţii este interzisă.**

**Verificarea conformării cu prevederile prezentului act se face de către Garda Naţională de Mediu/Comisariatul judeţean Bistriţa-Năsăud şi Agenţia pentru Protecţia Mediului Bistriţa-Năsăud.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/5004, cu modificările şi completările ulterioare.

**Menţiuni despre procedura de contestare administrativă şi contencios administrativ.**

Orice persoană care face parte din publicul interesat şi care se consideră vătămată într-un drept al său ori într-un interes legitim, se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, prevăzute de H.G. nr. 445/2009, cu respectarea prevederilor Legii contenciosului administrativ nr. 554/2004, cu modificările ulterioare.

Actele sau omisiunile Agenţiei pentru Protecţia Mediului Bistriţa-Năsăud, care fac obiectul participării publicului în procedura de evaluare a impactului asupra mediului, se atacă odata cu decizia etapei de încadrare.

Se pot adresa instanţei de contencios administrativ competente şi organizaţiile neguvernamentale care promovează protecţia mediului şi îndeplinesc condițiile cerute de legislația în vigoare, considerându-se că acestea sunt vătămate într-un drept al lor sau într-un interes legitim.

Soluţionarea cererii se face potrivit dispoziţiilor Legii nr. 554/2004, cu modificările ulterioare.

Înainte de a se adresa instanţei de contencios administrativ competente, persoanele care fac parte din publicul interesat şi care se consideră vătămate într-un drept ori într-un interes legitim, trebuie să solicite Agenţiei pentru Protecţia Mediului Bistriţa-Năsăud, în termen de 30 de zile de la data aducerii la cunoştinta publicului a deciziei etapei de încadrare revocarea respectivei decizii.

Agenţia pentru Protecţia Mediului Bistriţa-Năsăud are obligaţia de a răspunde la plângerea prealabilă în termen de 30 de zile de la data înregistrării acesteia.

**Procedura administrativă prealabilă este gratuită**.

DIRECTOR EXECUTIV, ŞEF SERVICIU

AVIZE, ACORDURI, AUTORIZAŢII,

biolog-chimist Sever Ioan ROMAN ing. Marinela Suciu

ÎNTOCMIT,

ing. Csilla Hapca